cyanic-selkie/wikianc huggingface dataset:
Jörn Klimant
Etter abitur ved Humboldt-Schule i Kiel i 1977 gikk han i lære i Dresdner Bank, hvorpå han begynte å studere rettsvitenskap ved Christian-Albrechts-Universität zu Kiel i 1979. Etter sin andre eksamen i 1989 begynte han å arbeide i Landesbank Schleswig-Holstein. I løpet av denne tiden arbeidet han i all hovedsak med etableringen av Investitionsbank Schleswig-Holstein og en doktorgradsavhandling i rettsvitenskap med kommunalrett som spesialfelt.
I 2018 gikk han inn i direksjonen for energiselskapet HanseWerk i Schleswig-Holstein.
Dichelhoplia
Dichelhoplia er en slekt av biller som hører til familien oldenborrer (Melolonthidae).
Levevis
Larvene lever i jorda av røtter, utviklingen kan gjerne ta 2-3 år. De voksne billene besøker gjerne blomster, men aktivitetsperioden er kort.
Utbredelse
Slekten er utbredt i Sørøst-Asia (det østlige India, Vietnam, Sumatra og Java.
Charles Clore-parken
Charles Clore-parken (פארק צ'ארלס קלור, Gan Charles Clore) er en offentlig plenlagt strandpark sørvest i Tel Aviv i Israel. Parken er 0,120 kvadratkilometer stor, ligger langs Middelhavet og er oppkalt etter den britiske forretningsmannen og filantropologen Charles Clore. Parken ble åpnet i 1974 og gjennomgikk en to år lang opprustning i 2007. Terrenget rundt parken er flatt, og den er omgitt av tettbebyggelse mot øst og av Middelhavet mot vest. Nærmeste større bosetning er Jaffa, rundt 1,8 kilometer sørvest for parken.
Begivenheter
I juni hvert år avsluttes Tel Aviv Pride med en stor fest i parken.
I mai 2019 var Tel Aviv vertsby for Eurovision Song Contest 2019, og Charles Clore-parken huset den såkalte Euro Village med restauranter, konserter og suvenirboder. Rundt 20,000 delegater, journalister og turister besøkte parken i løpet av de ni dagene Euro Village pågikk.
Ogdens’ Nut Gone Flake
Ogdens' Nut Gone Flake var en av de mest vellykkede psykedeliske konseptalbum og ble utgitt av det britiske rockebandet The Small Faces den 24. mai 1968. LP-en toppet den engelske albumlisten den 29. juni og ble liggende på førsteplassen i seks uker.
Taipinus
Taipinus er slekt av biller i delgruppen (underfamilien) Chrysomelinae.
EM i friidrett 1934 – Lengdehopp menn
Dette er de offisielle resultatene for øvelsen lengdehopp herrer i EM i friidrett 1934 i Torino, Italia den 8. september.
Ogdens’ Nut Gone Flake
Tittelen og innpakningen var en kommentar til Ogdens' Nut-brown Flake, en tobakk som ble produsert i Liverpool fra 1899 og videre.
EM i friidrett 1934 – Lengdehopp menn
Norge var representert av Otto Berg og ble sølvmedaljevinner.
Taipinus
Levevis
Slekten kan finnes på mange ulike planter.
Utbredelse
Slekten er utbredt i Kina (Shaanxi), der artene lever i relativt lavtliggende fjellområder.
Ogdens’ Nut Gone Flake
Album
Andresiden er lagt opp som en eventyrfortelling om en gutt ved navn Happiness Stan, lest inn avkomikeren Stanley Unwin, som plukket opp moderne slang fra bandmedlemmene og innlemmet den i den surrealistiske fortellingen.
Albumet var ikke mulig å spille live, og ble fremført samlet bare en gang. Det var for BBCs fjernsynsprogram Colour Me Pop fredag 21. juni 1968. Sangene var «Song of a Baker», «Happiness Stan», «Rollin' Over», «The Hungry Intruder», «The Journey», «Mad John» og «Happydaystoytown». Selv om bandet mimet til studioopptakene var mikrofonene slått på for å gi litt ekstra (ad libs).
Omslag
LP-coveret ble laget av Mick Swan, og det har vunnet flere designpriser. Swan er ellers kjent for å ha jobbet med bildende kunst for Lowestoft F.E. College i 1974.
Carpool Karaoke
Carpool Karaoke er et fast, forhåndsinnspilt videoinnslag på det amerikanske talkshowet The Late Late Show with James Corden. I sketsjen inviterer programleder James Corden berømte sangere og band på biltur i en by. Utgangspunktet for innslaget er at Corden driver med samkjøring (engelsk: carpooling) på vei til jobb, og underveis kommer en vilkårlig, ukjent passasjer om bord. Passasjeren viser seg å være en kjent sanger eller et band, og under bilturen synger de noen av artistens sanger høyt sammen. Sketsjen har blitt svært populær og har blitt spilt inn i en rekke byer, blant andre Los Angeles, London, Liverpool, New York og Las Vegas.
Sketsjen oppstod første gang i 2011 som et humorinnslag under den britiske tv-aksjonen Comic Relief og ble senere fast sketsj i Cordens talkshow fra 2015. En rekke kjente artister og personligheter har vært gjester, og flere av innslagene har hatt over 100 millioner visninger på YouTube. I 2017 ble det også laget en egen nettversjon av serien, Carpool Karaoke: The Series, som ble lansert på Apple Music.
Bakgrunn
I årene 2007–2011 spilte James Corden i BBC-serien Gavin & Stacey, og i 2011 deltok serien i en spesialskrevet sketsj i forbindelse med den britiske tv-aksjonen Comic Relief. I sketsjen kjørte Corden bil med George Michael, og de sang noen av Michaels sanger.
I dokumentaren When Corden Met Barlow på BBC One I 2014, var det et eget Carpool Karaoke-innslag med sanger-låtskriveren Gary Barlow i Take That. Dokumentaren var laget av Ben Winston. Corden forklarte at «Ben Winston og jeg alltid hadde syntes at det er noe veldig trivelig med en veldig, veldig kjent person som synger sangene sine i en vanlig situasjon. Vi bare fikk denne ideen: Los Angeles, trafikk, samkjøringsfelt —kanskje dette er noe vi kan få til». Ingen artister var i utgangspunktet interessert i å delta, men da Corden viste George Michael-innslaget til Mariah Carey, gikk hun med på å være første deltaker.
Sketsjen ble raskt populær, og flere av innslagene har gått virale på Late Late Show's YouTube-kanal. En sketsj fra januar 2016 med Adele fikk 42 millioner visninger på YouTube de første fem dagene, noe som gjorde den til den til showets mest populære video siden 2013, og i juni 2019 passerte videoen 200 millioner visninger. På samme tid hadde fire andre sketsjer passert 100 millioner YouTube-visninger: Justin Biebers, One Direction, Sia og Bruno Mars er det mest sett klippet med en ikke-musiker, innslaget med daværende førstedame Michelle Obama (der også Missy Elliott dukket opp for én sang).
Gjester
Store internasjonale stjerner har deltatt i sketsjen siden 2014. Blant dem er: Cardi B, Mariah Carey, Celine Dion, Justin Bieber, Madonna, Bruno Mars, Paul McCartney, Britney Spears, Stevie Wonder, Demi Lovato, Ariana Grande, Katy Perry, Selena Gomez, One Direction, Adele, Shawn Mendes, Harry Styles, Ed Sheeran, Sia, Carrie Underwood og Red Hot Chili Peppers,
Tommy Hansson
Tommy Hansson (født 9. januar 1956) er en svensk tidligere fotballspiller. Hansson, som spilte som spiss, er mest kjent for å stå bak scoringen som sendte Malmö FF til finalen i Serievinnercupen i 1979.
Carpool Karaoke
Gjester
29. mars 2016 viste CBS en spesialutgave med høydepunkter fra sketsjen, inkludert et nytt innslag med Jennifer Lopez. Spesialutgaven vant en Emmy-pris I 2016 i klassen «Outstanding Variety Special». Under innspillingen av sketsjen med Red Hot Chili Peppers i 2016, reddet vokalisten Anthony Kiedis livet til et spedbarn. Kiedis sa senere: «En dame kom ut fra huset sitt mens hun holdt et barn. Hun ropte: "Babyen min, babyen min, babyen min puster ikke!". Vi løp over gaten, og kvinnen kastet babyen i armene mine. Spedbarnet pustet ikke, og jeg tenkte: "Jeg skal prøve å gjøre noen baby-hjertekompresjoner raskt og se om jeg kan få litt liv i dette barnet. Jeg prøvde å åpne munnen, men munnen var helt lukket. Så jeg begynte i stedet å gni på magen, og det kom bobler ut av munnen, øynene rullet tilbake på plass, og ambulansen dukket opp. Jeg overleverte barnet til dem, og det pustet fint, og vi gikk tilbake til Carpool Karaoke.»
Andre versjoner
I mai 2017 ble en israelsk versjon lansert på den israelske tv-kanalen Kan 11.
Mathias Fischer
Mathias Fischer (født 17. april 1993 i Bergen) er en norsk politiker (Venstre), journalist og forfatter som i 2020-2021 var statssekretær i Klima- og miljødepartementet. Han har arbeidet som kommunikasjonsrådgiver.
Carpool Karaoke
Andre versjoner
I 2016 kunngjorde Apple Music og CBS Television Studios at de hadde signert en avtale som sikret dem enerett på en internasjonal spinoff-versjon av serien. Spinoffen ble kalt Carpool Karaoke: The Series og ble sendt som nettserie på Apple Music med premiere 9. august 2017. I utgangspunktet var den internasjonale versjonen tenkt å ha en fast vert i hver episode, men fikk slutt forskjellige programledere i hver episode.
Mathias Fischer
Fischer var leder av Bergen Unge Venstre 2011-12. Ved stortingsvalget i 2013 var han partiets tredjekandidat i Hordaland. Venstre fikk inn ett mandat fra fylket, og Fischer endte som andre vara.
Fischer ble ansatt som debattjournalist i Bergens Tidende i 2013. Han meldte seg da ut av Venstre og avsluttet sine politiske verv. Året etter ble han ansatt i kommentaravdelingen, som trolig tidenes yngste.
I mai 2018 ble det kjent at Fischer fikk ny jobb i TV 2, som kommentator og debattansvarlig.
Oktober 2019 sluttet Fischer i TV 2 for å jobbe som seniorrådgiver i kommunikasjonsbyrået TRY Råd.
Han har studert filosofi ved Universitetet i Bergen og har spesialisert seg i skjæringspunktet mellom strategi, kreativitet og teknologi.
Ali Khamis (håndballspiller)
Ali Khamis Isa (født 9. august 1986) er en bahrainsk håndballmålvakt.
Han representerte Bahrains herrelandslag under Håndball-VM 2017 i Frankrike.
Mathias Fischer
Fischer har skrevet biografien Kors på halsen om tidligere innvandrings- og integreringsminister Sylvi Listhaug. Boken ble utgitt i august 2017.
Paramicroplus
Paramicroplus er en slekt av biller som hører til familien oldenborrer og har larver som eter planterøtter.
Utseende
Små (mindre enn 5 millimeter) oldenborrer. Antennene har ni ledd.
Utbredelse
Slekten er endemisk for Madagaskar, Komorene og omkringliggende øyer (Maskarenene).
Johannes Schmidt-Wodder
Johannes Carl Schmidt, kalt Schmidt-Wodder, (1869–1959) var en sønderjysk politiker som representerte det tysksinnede mindretallet i Sønderjylland. Han var sogneprest i Vodder, nord for Tønder. Fra 1920 til 1939 var han medlem av det danske Folketinget, som representant for Slesvigsk Parti.
Usikkerhetsanalyse
Usikkerhetsanalyse eller usikkerhetsvurdering er en type analyse hvor man undersøker usikkerheten til variabler som blir brukt til beslutningsprosesser hvor observasjoner og modeller representerer kunnskapsgrunnlaget. Med andre ord har analysen som mål å være et teknisk hjelpemiddel som bidrar til å kvantifisere usikkerheten i relevante variabler.
Orm Storolvsson
Orm Storolvsson (norrønt Orm Stórólfsson) (født ca. 1000 på Island), var en islending på 1000-tallet som fikk betydelig oppmerksomhet mens han levde på grunn av hans enorme styrke. Det er skrevet om i de islandske sagabøkene, at han skal ha gått tre skritt med masta fra skipet Ormen Lange som veide over 650 kg og var 10 meter i lengde på skuldrene før han brakk ryggen. Det trengtes rundt 50 menn for å plassere masta på skuldrene hans på grunn av den enorme vekta.
Den 31. januar 2015, ble den 1000 år gamle rekorden slått av islendingen Hafþór Júlíus Björnsson på Verdens sterkeste viking-konkurransen i Norge, hvor han gikk 5 skritt bærende på en 9,8 meter lang og 650 kg tung trestokk.
Usikkerhetsanalyse
Matematisk modellering
På samme måte vil usikkerhetsanalyser av numeriske eksperimenter og matematisk modellering bygge på en rekke teknikker for å bestemme påliteligheten til modellprediksjoner, og tar hensyn til ulike kilder til usikkerhet i modellinngang og design. Et relatert fagfelt er sensitivitetsanalyse.
Bygningsautomasjon
Bygningsautomasjon er systemer for å automatisere og samordne styring av VVS, energi, belysning, med mer, i og utenfor bygninger.
Usikkerhetsanalyse
Kalibrerte parametre og tolkning av utputt
En kalibrert parameter representerer ikke nødvendigvis virkeligheten, ettersom virkeligheten ofte er mye mer kompleks. Enhver prediksjon har sine egne kompleksiteter av virkeligheten som ikke kan bli presentert unikt av den kalibrerte modellen, og det vil derfor være potensial for feil. Slike feil må tas hensyn til når man bruker modellutgangen for å ta beslutninger.
Pickin’n Steelin’
Pickin'n Steelin er et musikkalbum med Mats Rådberg & Rankarna, utgitt i 1981.
Come On
Come On er et musikkalbum med Ann Tayler, utgitt i 2002. Dette er hennes debutalbum.
Lucy Ayoub
Lucy Ayoub (لوسي ايوب, לוסי איוב; født 21. juni 1992) er en israelsk tv-programleder, skribent og radiovert. Hun blir en av programlederne i Eurovision Song Contest 2019 sammen med Assi Azar, Erez Tal og Bar Refaeli.
Bakgrunn
Ayoub ble født i Haifa i Israel. Faren er arabisk-kristen, mens moren er en askenasisk jøde som senere konverterte til kristendommen.
Hun tjenestegjorde to år i Israels forsvar som flysimulator-instruktør i Israels luftforsvar. Siden 2016 har hun studert filosofi, økonomi og politikk ved Universitetet i Tel Aviv.
Karriere
I 2016 ble hun kjent i Israel da hun leste flere av sine dikt i en israelsk slampoesi-konkurranse. Samme år begynte hun å jobbe for Israel Broadcasting Authority (IBA) og skrev manus og laget videoer. I 2017 ble Ayoub vert for et ukentlig kulturprogram på israelsk radio og hun ble samtidig programleder for kulturprogrammet  Culture Club på tv-kanalen Kanal 11.
Ayoub var poengoppleser for Israel i Eurovision Song Contest 2018, noe som fikk medieoppmerksomhet etter at Israels kulturminister Miri Regev kritiserte henne for å snakke arabisk under sendingen og uten å nevne Jerusalem.
Ayoub skal være programleder i artistenes oppholdsrom, green room under Eurovision Song Contest 2019 sammen med Assi Azar, mens Erez Tal og Bar Refaeli blir hovedprogramledere.
Restfjell
Restfjell (tysk: Rumpfgebirge) er de sterkt eroderte restene av en foldet fjellkjede, ofte fra en tidlig periode i jordas historie. Begrepet Rumpfgebirge («skrogfjell») ble først introdusert av Ferdinand von Richthofen i 1886. Restene til de tidligere fjellkjedene kan finnes i mange lavlandsområder på jordskorpen (hvor de danner grunnfjellet), og spesielt i Sentral-Europa gjennom nyere tektonikk. Dette kan resultere i et oppløftet peneplan, som er en type høyland.
Dalstrukturene i restfjell er ofte mer uregelmessige enn i de yngre foldefjellene, noe som skyldes de betydelig yngre tektoniske prosessene og sterkere erosjon av de tidligere fjellkjedene som opprinnelig ofte var opptil flere tusen meter høye. I kontrast er derimot høyslettene deres orografisk like i form.
Erosjonen av fjellene har avdekket mange mineralressurser, som sølv og jernmalm i Harz, kobber i Rammelsberg eller uran i Erzgebirge.
Andrij Hovorov
Andrij Andrijovytsj Hovorov, ukrainsk Андрій Андрійович Говоров, (født 10. april 1992) er en ukrainsk svømmer som har tatt medaljer i internasjonale mesterskap i stilartene butterfly og fristil. Han tok gull på 50 m butterfly og sølv på 50 m fri menn under EM langbane 2016 i London.
Hovorov representerte landet sitt under Sommer-OL 2012 i London, der han røk ut i semifinalen på 50 meter fri.
Restfjell
Eksempler
I Europa faller mange av de tyske Mittelgebirge inn i kategorien restfjell – for eksempel Harz, Erzgebirge, Fichtelgebirge og Rheinisches Schiefergebirge. Andre fjell stammer også fra tiden til den variskiske fjellkjedefolding, som fjellene på begge sider av Rhinen (Schwarzwald og Vogesene) og Det bøhmiske massiv.
Enda eldre er Den kaledonske fjellkjede som omfatter fjell i blant andre Norge, Skottland og USA (Appalachene). Denne ble dannet for om lag 500 millioner år siden.
Uralfjellene mellom Øst-Europa og Sibir har en lignende historie som Den kaledonske fjellkjede, og har betydning for økonomien gjennom omfattende gruvedrift.
Calambus
Utseende
Nokså små (under 9 millimeter), avlange, halvblanke, mørke smellere. Arten som forekommer i Norge har påfallemde, gule flekker på "skuldrene". Oversiden er fint hårete. Hodet er kort og bredt, med små fasettøyne. Antennene er lange og kraftige, noe sagtakkede. Brystskjoldet (pronotum) er rundet, omtrent så langt som bredt, med lite utstikkende bakhjørner. Dekkvingene har et par brede, opphøyde lengderibber.
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.
Levevis
Arten som forekommer i Norge er knyttet til gamle, hule eiker der larvene utvikler seg under mose eller bark eller i råtten ved. Den er derfor truet, da dette habitatet er sjeldent. De voksne billene kan finnes i vinterhalvåret.
Utbredelse
Slekten er utbredt i den palearktiske sone, fra Storbritannia til Japan. I Norge er den sjeldne arten eventyrsmeller funnet på noen få lokaliteter i ytre Østfold, Buskerud, Vestfold og Telemark, den er regnet som direkte truet
On the Road Again – Country Classics 1
On the Road Again – Country Classics 1 er et musikkalbum med Ann Tayler, utgitt i 2003.
Salima El Ouali Alami
Salima El Ouali Alami (født 23. desember 1983) er en marokkansk friidrettsutøver som konkurrerer i hinderløp. Hun representerte landet sitt under Sommer-OL 2012 i London, der hun ble utslått i de innledende rundene på 3000 meter hinder.
Politikkåret 1908
Fødsler
|| teoretisk fysiker, på folkemunne kjent som «hydrogenbombens far» || align=center|95 || align=center| ||
sine jødiske arbeidere fra holocaust ||align=center|66 ||align=center|1974 ||
<!--=== Juli ===
<!--
Dødsfall
|| Liberias president 1896–1900 || align=center|65 || align=center| ||
Kongedømmet Italias statsminister i to perioder ||align=center|69||align=center| ||
Radio 100,7
Radio 100,7, stilisert radio 100,7, er en offentlig radiokanal i Luxembourg som kringkaster på luxembourgsk. Kanalen startet sine sendinger 19. september 1993 under navnet honnert, 7: de soziokulturelle radio («hundre komma syv: den sosio-kulturelle radioen»). Navnet stammet fra kanalens frekvens på FM-båndet. I 2002 skiftet kanalen navn til dagens Radio 100,7.
Bakgrunn
Kanalen drives av det offentlige foretaket Établissement de Radiodiffusion Socioculturelle du Grand-Duché de Luxembourg (ERSL), som ble grunnlagt 27. juli 1991. To år senere startet foretaket opp radio 100,7, og kanalens formål er å være en allmennkringkaster for Luxembourg. Kanalen sender alt fra kultur, nyheter, aktualiteter og musikk. Særlig har Radio 100,7 fokus på klassisk musikk, og i 2016 sendte kanalen 250 klassiske konserter, hvorav 100 var spilt inn i Luxembourg.
Sendingene er hovedsakelig på luxembourgsk, landets offisielle språk, men det sendes også enkelte programmer på engelsk.
Radio 100,7 har vært medlem av Den europeiske kringkastingsunion (EBU) siden 1997 og har et tett samarbeid med andre europeiske allmennkringkastere på radio. I 2016 hadde kanalen en markedsandel på 8,9 prosent av det daglige luxembourgske radiomarkedet.
Will Sasso
William «Will» Sasso (født 24. mai 1975 i Ladner i Britisk Columbia) er en canadisk skuespiller og komiker som er mest kjent for sine fem sesonger som medlem av ensablet til sketchkomedieserien MADtv fra 1997–2002 og for den ledende rollen som Curly Howard i 2012 gjenfilmingen av The Three Stooges.
Néstor Colmenares
Néstor Colmenares (født 5. september 1987) er en venezuelansk basketballspiller.
Han representerte Venezuela under Sommer-OL 2016 i Rio de Janeiro, der han endte på tiendeplass med det venezuelanske landslaget. .
Anthony Pérez
Anthony Pérez (født 29. september 1993) er en venezuelansk basketballspiller.
Han representerte Venezuela under Sommer-OL 2016 i Rio de Janeiro, der han endte på tiendeplass med det venezuelanske landslaget. .
Saturntempelet
Saturntempelet befinner seg på Forum Romanum i Roma. Det er blant de eldste templene i Roma, grunnlagt så tidlig som rundt 497 f.Kr. med navnet Ara Saturni. Det vi ser i dag, er ruiner etter en restaurering på 300-tallet e.Kr. Under den romerske republikk rommet tempelet også den romerske statskassen, aerarium (av aes = bronse) som var plassert under trappetrinnene opp til podiet. Her hang også bronsetavlene med de romerske lovene. En elfenbensstatue av guden Saturn hadde føttene bundet med ullbånd som ble løsnet under den årlige feiringen av saturnalia 17. desember.
Da Julius Cæsar gjennomførte sitt statskupp i 49 f.Kr., la han uten skrupler beslag på en stor del av statskassen som da bestod av rundt 15.000 gullbarrer, 30.000 sølvbarrer og atskillige millioner sestertser. Han begrunnet sitt beslag med at det skulle brukes til å forsvare staten, i tilfelle av en gallisk invasjon - enda han nettopp roste seg av å ha nedkjempet gallerne.
Tempelet er blitt rekonstruert flere ganger. Raden av søyler som nå reiser seg over podiet, ble gjenreist etter en brann omkring 370 e.Kr. med hjelp av tilgjengelig materiale fra ulike hold. Søylene er av to slags egyptisk granitt og har ikke eksakt samme mål. Marmorblokken i arkitraven er tatt fra andre bygninger, men de joniske kapitélene med sine store volutter er typisk for senantikken og sikkert nylagde.
Hjalmar Pettersen
Hjalmar Marius Pettersen (født 13. januar 1856 i Christiania, død 18. januar 1928) var en norsk bibliograf og bibliotekar. han er mest kjent for det store bibliografiske verket Bibliotheca Norvegica i fire store bind, som utkom 1898–1924.
Oppvekst og studier
Hjalmar Pettersen var eldste sønn av storkjøpmannen Gunnerius Pettersen, og vokste opp i Storgaten i Christiania. I oppveksten var han særlig glad i å lese, og han begynte tidlig å vise interesse for samling av for eksempel folketradisjoner. Han ble student i 1874, leste norsk, tysk, engelsk og fransk, og tok filologisk embetseksamen i 1882. I 1875 foretok han en reise til Paris, som la grunnlaget for hans forkjærlighet for Frankrike. I 1877 ble han ansatt ved universitetsbiblioteket, og i 1887 fikk han fast ansettelse som amanuensis.
Virke som bibliotekar
I sin første tid ved universitetsbiblioteket ble Pettersen satt til å hjelpe Jens Braage Halvorsen i bibliotekets norske avdeling. Halvorsen hadde ingen formell utdannelse som bibliotekar, og var dessuten opptatt med det store verket Norsk forfatterleksikon 1814–1880. Det var derfor Petterson som kom til å utføre det daglige arbeidet i avdelingen. Dermed fikk han anledning til selvstendig arbeid i å samle bibliografisk informasjon om norsk litteratur. I 1890 utga han Anonymer og pseudonymer i den norske litteratur, og i 1897 Udlændingers reiser i Norge. Til den siste boken hadde han også funnet informasjon i utenlandske biblioteker.
I 1898 fikk Jens Braage Halvorsen en statsbeviligning og kunne gå av som bibliotekar. Stillingen som sjef for den norske avdelingen ble da overtatt av Pettersen, som ble sittende i den samme stillingen helt til han gikk av i 1926. I 1898 begynte han dessuten å utgi det store verket Bibliotheca Norvegica, en stor norsk bibliografi. Han rakk å utgi fire store bind med til sammen over 3300 sider. Forbildet var Chr. V. Bruuns Bibliotheca Danica, men mens dette verket var preget av streng systematikk, er Pettersens verk en løsere opplisting av titler. Dette skyldtes delvis at han arbeidet alene, og derfor ikke hadde tid til å vente med utgivelsen av bøkene før alt stoffet var samlet. Det store arbeidet var meget tidkrevende, og han måtte også klare seg uten større økonomiske bidrag.
Mot slutten av sitt liv utga Pettersen en ny utgave av sin første bok, Norsk anonym- og pseudonym-lexikon (1924), og arbeidet på en bibliografi om Henrik Ibsen: Henrik Ibsen bedømt av samtid og eftertid. Den ble fullført av biblioteksassistent A. Holtsmark etter hans død, og utkom til Ibsens 100-årsdag i 1928.
Lille Porsangfjellet
Lille Porsangfjellet er et fjell i Porsanger og Lebesby kommune i Finnmark. Det ligger på Sværholthalvøya, rundt ti kilometer sørvest for fjorden Lille-Porsangen, som det har navn etter. Høyeste punkt på fjellet er 453 meter over havet.
Hjalmar Pettersen
Utmerkelser
I 1903 ble Pettersen valgt inn i Videnskapsakademiet, senere ble han ridder av St. Olavs Orden, og ved avskjeden i 1926 mottok han kommandørkorset. På 70-årsdagen samme år ble han overragt et festskrift.
Let Your Momma Go
Let Your Momma Go er et musikkalbum med Ann Tayler, utgitt i 2008.
Chaturanga
Chaturanga er et gammelt indisk brettspill som har utviklet seg til indisk og vestlig sjakk og mange lignende spill.
Ali Khamis
Ali Khamis er navnet til flere personer:
Chaturanga
Kongen og rådgiveren hans, vesiren, holdt til i midten. Nær seg hadde de stridselefanter, som senere ble til våre løperer. Infanteriet ble til en rekke av marsjerende bønder. Raske stridsvogner på sidelinjene kunne flytte seg raskt, men bare rett frem. De ble til tårn i Vesten. Kavaleri kunne manøvrere raskt og overraskende, og ble til springer, som fremdeles kan springe over andre brikker.
Reglene for hvordan en kunne flytte var til dels svært ulike:
Reglene for springertrekket har holdt seg fra Chaturanga til moderne sjakk, og er det viktigste tegne på at det nye spillet stammer fra det gamle.
Home to Louisiana
Home to Louisiana er et musikkalbum med den norske sangeren Ann Tayler, utgitt i 2003.
Canobolas
Canobolas er en slekt av biller i delgruppen (underfamilien) Chrysomelinae.
Utseende
Små til middelsstore (3,5 - 6 millimeter), bredt ovale, blanke, mørkt rødbrune til svarte bladbiller, noen ganger med svak, metallisk glans. Antennene er tynne, omtrent halvparten så lange som kroppen, det innerste leddet er rundt og tykt. Pronotum og dekkvinger danner en kontinuerlig kurve. Dekkvingene har fine punkstriper.
Levevis
Artene lever i skog, både lavtliggende og litt høyereliggende (opp til 1100 meter over havet eller mer). Billene har ofte blitt funnet i gresstuer.
Utbredelse
Arten er utbredt i Australia (Western Australia, New South Wales).
Jaybee Sebastian
Jaybee Niño Manicad Sebastian (født 1979/1980, død 18. juli 2020 i Muntinlupa på Filippinene) var en filippinsk straffedømt forbryter. Han sonet en livstidsstraff i New Bilibid Prison (NBP) frem til sin død.
Han ble dømt for kidnapping for løsepenger og bilkapring i 2009. Han ble kjent for å styre lyssky virksomnhet fra sin fengselscelle ved å være involvert i ulovlig narkotikahandel innen fengselet.
Jaybee Sebastian døde av covid-19 i New Bilibid Prison Hospital den 18. juli 2020, i en alder av 40 år. Levningene ble straks kremert i Dasmariñas i Cavite.
Boeli van Leeuwen
Willem Cornelis Jacobus (Boeli) van Leeuwen (født 10. oktober 1922 på Curaçao, død 28. november 2007) var en forfatter og dikter fra Curaçao.
Biografi
Han var sønn av Pieter Hendrik van Leeuwen, som først var distriktsmester på Curaçao, og som deretter ble guvernør på Bonaire og senere guvernør på Windwardøyene.
Van Leeuwen studerte juss i Leiden og tok doktorgrad på Universiteit van Amsterdam. På Curaçao fylte han en rekke offentlige verv, blant andre styresekretær for De nederlandske Antiller. Etter at han gikk av med pensjon, arbeidet han som pro bono-advokat i problemområdet Scharloo.
I 1983 ble han tildelt Cola Debrotprisen for sine litterære verker. På sin 85-årsdag i 2007 mottok Van Leeuwen 15.000 euro i verkspenger av den nederlandske stiftelsen Fonds voor de Letteren. Pengene ble formelt overrakt i guvernøren av De nederlandske Antillers palass på Curaçao. I den anledningen holdte litteraturviteren Aart Broek, forlagssjefen Franc Knipscheer, forfatteren Tommy Wieringa og direktøren for Fonds voor de Letteren Sylvia Dornseiffer foredrag om Van Leeuwens liv og arbeide.
I 2014 ervervet Det litterære museet i Haag den litterære arven etter forfatteren.
EM i vannpolo for menn 2008
EM i vannpolo for menn 2008 (europamesterskapet i vannpolo) ble arrangert i Málaga i Spania i 2008.
Carlos Mier y Terán
Carlos Mier y Terán (født 31. oktober 1973 i London) er en meksikansk alpinist. Han deltok i slalåm og storslalåm for Mexico under Vinter-OL 1992 i Albertville i Frankrike. I tillegg til OL-deltakelse har han også deltatt i VM i alpint 1991 og i 1993.
Fylkesvei 2779
Fylkesvei 2779 går mellom Kopparvollane og Sellikdalen i Kongsberg.
Strekningen ble fastlagt 2019 i forbindelse med ny E134, den ble åpnet 12. september 2019. En kort tid hadde veien betegnelsen fylkesvei 92.
I løpet av våren 2020 ble veien forlenget vestover til Sandsværveien, og 3. juli 2020 ble den forlenget helt til Kopparvollane vest for Saggrenda, da E134 tok i bruk ny trasé gjennom Kongsberg. Før den nye traséen på E134 ble åpnet var denne strekningen del av E134.
Flight 653
Flight 653 er et musikkalbum med Ole Ask, utgitt i 2001.
Asiophrida
Asiophrida er en slekt av biller som tilhører familiegruppen bladbiller (Chrysomelidae).
Utseende
Middelsstore, avlange, gjerne brokete fargede jordlopper.
Utbredelse
Slekten er utbredt i Sørøst-Asia og Australia.
Leilani Mitchell
Leilani Mitchell (født 15. juni 1985) er en australsk basketballspiller.
Hun representerte Australia under Sommer-OL 2016 i Rio de Janeiro, der hun endte på femteplass med det australske landslaget. .
Tessa Lavey
Hun representerte Australia under Sommer-OL 2016 i Rio de Janeiro, der hun endte på femteplass med det australske landslaget. .
Korene Hinds
Korene Hinds (født 19. oktober 1976) er en jamaicansk friidrettsutøver som konkurrerer i hinderløp. Hun representerte landet sitt under Sommer-OL 2012 i London, der hun ble utslått i de innledende rundene på 3000 meter hinder.
Chus Cortina
Chus Cortina (født 14. oktober 1974) er en meksikansk alpinist. Hun deltok i slalåm og storslalåm for Mexico under Vinter-OL 1992 i Albertville i Frankrike.
EM i vannpolo for menn 2010
EM i vannpolo for menn 2010 (europamesterskapet i vannpolo) ble arrangert i Zagreb i Kroatia i 2010.
Arkeologiåret 1513
Arkeologiåret 1513 er en oversikt over blant annet utgravninger, fødte og avdøde personer med tilknytning til arkeologi i 1513.
Dødsfall
...
Katie-Rae Ebzery
Katie-Rae Ebzery (født 8. januar 1990) er en australsk basketballspiller.
Hun representerte Australia under Sommer-OL 2016 i Rio de Janeiro, der hun endte på femteplass med det australske landslaget. .
Gilbert Gottfried
Gilbert Jeremy Gottfried (født 28. februar 1955, død 12. april 2022) var en amerikansk stemmeskuespiller, komiker og podcastleder. Han var stemmen til Jago i den amerikanske versjonen av Disneys Aladdin, stand-up komiker, gjest i Comedy Central Roast, podcastleder for sin egen podcast Gilbert Gottfried's Amazing Colossal Podcast. Han kjennetegnes ved sin drøye og kompromissløse humor.
Utenomrettslig straff
Utenomrettslig straff er straff som tildeles av en stat eller annen offisiell autoritet, uten å benytte rettssystemet.
Det finnes tilfeller av kvinner som ble skamklipt - av personer som var i myndighetenes tjeneste i Norge og andre land - uten å ha blitt dømt i en rett; De skamklipte kvinnene var i stor grad antatte tyskertøser.
I 1966 ble ekstrajudisiell straff forklart (i forhold til det norske lovverket) i Juridisk leksikon - den femte utgaven. I den norske utgaven av GULag-arkipelet ble utenomrettslig avstraffelse brukt; boka ble oversatt av Per Egil Hegge, Ivar Magnus Ravnum og Odd Tufte Lund i 2006.
Den europeiske elektroniske bompengetjenesten
Den europeiske elektroniske bompengetjenesten (engelsk: European Electronic Toll Service, forkortet EETS) legger til rette for at elektroniske betalingssystemer på veg skal kunne kommunisere med hverandre. EETS-regelverkets visjon er at man skal kunne kjøre gjennom betalingssystemer innenfor EØS med en avtale, ved at innkrevingen håndteres av en utsteder som er godkjent som EETS-utsteder.
EETS-utstedere
Norske EETS-utstedere godkjennes etter utstederforskriften § 24. Andre EETS-utstedere
Trance (film)
Trance er en britisk psykologisk thriller fra 2013. Filmen er regissert av Danny Boyle, og har James McAvoy, Rosario Dawson og Vincent Cassel i hovedrollene.
Handling
Kunstauksjonæren Simon (James McAvoy) blir tilfeldigvis involvert i en tyveri av et maleri fra hans eget auksjonssted. Som et resultat får han en skade i hodet som påfører ham amnesi. Han tar kontakt med hypnoterapisten Elizabeth (Rosario Dawson) for at hun skal kunne hjelpe ham med hukommelsestapet, og dermed kanskje også kunne oppspore det stjålne maleriet.
Diana Martín
Diana Martín (født 1. april 1981) er en spansk friidrettsutøver som konkurrerer i hinderløp. Hun representerte landet sitt under Sommer-OL 2012 i London, der hun ble utslått i de innledende rundene på 3000 meter hinder.
Vikens fylkesvåpen
Vikens fylkesvåpen er fylkesvåpenet til Viken fylke. Det består av et fjell i sølv som speiler seg på blå bakgrunn. Det er tegnet av Trude Bjørlykke Hansen. Vikens fylkesvåpen har tittelen «trippel fjellspeiling i vann».
Fylkesvåpenet ble vedtatt av fellesnemnda for Viken og fylkestingene i Akershus, Buskerud og Østfold våren 2019, etter en designkonkurranse der Hansens bidrag ble kåret som vinner.
Lars Roede kritiserte fylkesvåpenet som en «amatørmessig logo»; Roede skrev at fylkesvåpenet «bryter med kravene til god heraldikk», ville blitt avvist av heraldisk sakkyndige i Riksarkivet, «ser ut som tre flyvende tallerkener under [en] lue» og er «en logo, ikke et heraldisk våpen».
Sammantha Teuscher
Sammantha Teuscher (født 7. juli 1972) er en meksikansk alpinist. Hun deltok i slalåm og storslalåm for Mexico under Vinter-OL 1992 i Albertville i Frankrike.
Acracantha
Acracantha er en slekt av stankelbein, er storvoksne mygg som hører til familien storstankelbein (Tipulidae).
Utseende
Ganske store, spinkle, brunlige stankelbein. Antennene er trådformede og omtrent så lange som hodet.
Utbredelse
Slekten er utbredt i Australia.
Systematisk inndeling
Listen følger.
Penny Taylor
Penny Taylor (født 24. mai 1981) er en australsk basketballspiller.
Hun representerte Australia under Sommer-OL 2016 i Rio de Janeiro, der hun endte på femteplass med det australske landslaget.
Thomas Norberg Schulz
Thomas Norberg Schulz (født 12. juli 1866 i Trondheim, død 28. mai 1950 i Oslo) var en norsk elektroingeniør og Elektrisitetsdirektør i Hovedstyret for Norges vassdrags- og elektrisitetsvesen (NVE).
I en alder av bare 25 år ble Norberg Schulz bestyrer for Christiania Elektricitetsværk, og fikk ansvar for å bygge hovedstadens første kraftstasjon. Han var blant de første pionerene innenfor elektrisitetsforsyningen i Norge, og hadde store visjoner for samkjøring og rasjonell drift av kraftforsyningen. Han hadde for øvrig mange verv i komiteer, styrer, foreninger og arbeidet for opprettelsen av Norske Elektrisitetsverkers Forening (NEVF).
Familie
Han var sønn av Overrettssaksfører Carl Laurentz Andreas Schulz og Christiane Wilhelmine Ulich. Gift i Strinda 7. februar 1897 med Gustava Kielland Anker Bachke, datter av bergmester Anton Sophus Bachke og Barbara Anette Karen Anker.
Sønnen Thomas Norberg-Schulz ble ingeniør som sin far. Han giftet seg i 1922 med Wenche Geelmuyden (1902-2000), som etter hvert ble forfatter av barnebøker og ungpikebøker.
Første bestyrer for Christiania Elektricitetsværk
I 1892 i en alder av 25 år ble Thomas Norberg Schulz ansatt som bestyrer av Christiania Elektricitetsværk, (fra 1930 Oslo Lysverker) bare et halvt år etter at kommunen hadde vedtatt etableringen. Den unge Norberg Schulz fikk som sin første oppgave å bygge dampkraftverket i Rosenkrantzgaten. Dette var hovedstadens første elektrisitetsverk. Stasjonen var et lite kraftverk som produserte likestrøm for noen få abonnenter, og som ble kalt for en blokkstasjon. Norberg Schulz fikk ansvaret for å skaffe de første kunder, i en tid da elektrisitet kun ble brukt til belysning og elektrisitet kostet fire ganger mer enn parafinlamper. Teknisk og økonomisk hadde han liten erfaring med elektrisitet, videre var bygging av ledningsnettet til abonnementene utfordrende. Elektrisitetsverket ble utvidet flere ganger, og i 1900 ble Hammeren kraftverk satt i drift (kraftverket er fortsatt i drift). I 1893 var antallet abonnementer 259 og i 1920 var bedriften en stor virksomhet med 62614 abonnementer.
Elektrisitetsdirektør i NVE
Vassdragsvesenet skiftet formelt navn til Norges vassdrags- og elektrisitetsvesen i 1921, og Thomas Norberg Schulz ble elektrisitetsdirektør i Hovedstyret for den nyorganiserte etaten. Elektrisitetsdirektøren hadde som ansvar å lede Elektrisitetsdirektoratet, hvor etater som tidligere ikke lå under Vassdragsvesenet nå ble innlemmet, dette gjaldt Elektrisitetstilsynet og Elektrisitetskommisjonen. Videre hadde Elektrisitetsdirektoratet ansvaret for driften av statens kraftanlegg, og forvaltnignsoppgaver som konsesjonssøknader om leie av kraft, elektriske anlegg og kraftledninger, samt lage forskrifter og ha tilsynet med elektriske anlegg. Direktoratet skulle også planlegge elektrisk kraftutbygging i landet. Store prosjekter som NVE hadde på denne tiden var byggingen av Nore kraftverk som utnyttet Numedalslågen, bygging av kraftlinje fra Nore til Oslo, samt byggingen av Solbergfoss kraftverk sammen med Hafslund.
Thomas Norberg Schulz var blant de sentrale ingeniører i landets kraftforsyning som argumenterte sterkt for sentralisering, store enheter og plan for kraftutbyggingen. På denne tiden var elektrisitetsverkene lokale initiativer der kommunene oftest stod bak bygging og drift. Dermed ble lokale vannfall utnyttet for lokalt behov, men uten samarbeid mellom anleggene. Et annet problem var at mange husholdninger i landet ikke hadde elektrisitet, noe som Norberg Schulz som elektrisitetsdirektør skulle tilgodese. I debatten rundt 1916-17 ble det brukt ord som «Norges kraftverker», «Elektrisk hovedvei» og «Stor-kraftledning». Samkjøring av kraftverkene ville gi store fordeler mente de som var for sentralisering. Norberg Schulz skrev artikkelen «Elektricitetsforsyningens Centralisering» i Elektroteknisk tidskrift der han spår at kraftanlegg og kraftledninger sammenknyttes i et stort system er en naturlig utvikling og at dette uansett vil skje av seg selv. Da vil det være hensiktsmessig at dette skjer planmessig. Dette var et av tidens store spørsmål og Stortinget besluttet etableringen av Elektrisitetsforsyningskommisjonen i 1919.
Utover 1920- og 1930-tallet var det økonomiske nedgangstider, i ettertiden kjent som den den store depresjonen, og aktiviteten i NVE ble redusert betraktelig. Statens spare- og forenklingskomite hadde i 1924 foreslått en nedskjæring fra 135 faste stillinger ved opprettelsen av NVE, til 113. Ved naturlig avgang var antallet ansatte ytterligere redusert til 108 i 1932. Jens Hundseids regjering foreslo en gjennomgang av NVEs organisasjon, og i 1933 besluttet Stortinget å avvikle direktoratene. Dette betydde at også at stillingen som Elektrisitetsdirektør ble fjernet. Norberg Schulz gikk da av for aldersgrensen.
Øvrige virkefelt
Thomas Norberg Schulz ivret for å få dannet Norske Elektrisitetsverkers Forening (NEVF), og var formann i denne i årene fra 1901 til 1915. Han hadde flere tillitsverv: Formann i Polyteknisk Forening 1896-1900, Ærespresident i Conférence Internationale des Grands Réseaux Électriques 1921 (i dag kjent som CIGRÉ - International Council on Large Electric Systems, suppleant i Patentkommisjonen 1896-1900, medlem av Elektrisitetskommisjonen 1897-1921, Vassdragskomiteen 1906, revisjonskomiteen for Norges tekniske høiskole (NTH), medlem i Den faste tekniske Voldgiftsrett 1906, samt medlem av styret for A/S Freia Chocolade Fabrik 1904-1939. Han var videre medlem i to tyske foreninger: medlem av styret for Elektrischer Verein, Berlin 1925-1928 og Vereinigung der Elektrizitätswerke 1910-1911 og 1914-1916. Han var oppnevnt som sakkyndig i planer for Den Irske Fristats elektrisitetsforsyning.
Litteratur
Lars Thune:Statens kraft – Kraftutbygging og samfunnsutvikling. Universitetsforlaget 2006, ISBN 82-15-01054-7.
Genevieve Gregson
Genevieve Gregson (tidligere Genevieve LaCaze) (født 4. august 1989) er en australsk friidrettsutøver som konkurrerer i hinderløp. Hun representerte landet sitt under Sommer-OL 2012 i London, der hun ble utslått i de innledende rundene på 3000 meter hinder.
I 2021 representerte hun USA på øvelsen 3000 meter hinder under Sommer-OL 2020 arrangert i Tokyo der hun ikke fullførte finalen.
Mittelgebirge (landform)
Mittelgebirge (fra tysk ) er en type fjellregion som er vanlig i Sentral-Europa. Fjellene varierer fra om lag 200 til 1,500 meter i høyde over havet. De geologiske prosessene som resulterer i disse landskapene forekommer også andre steder i verden.
På grunn av den lave høyden finnes ingen glasiale landskapsformer. Dessuten endrer planteveksten seg lite med høyden. Et unntak er Sudetene, som har vekster som er typisk for høyere fjellområder, men landskapet ligner andre mittelgebirge.
Disse fjellområdene er ofte veldig gamle. De ble i flere tilfeller dannet for 350 millioner år siden i karbon. I perm ble de utsatt for omfattende erosjon. På grunn av at landet sank i trias havnet disse regionene under havoverflaten, og lag med sediment ble avsatt. Samtidig med Alpenes dannelse inntraff store spenninger i de gamle fjellområdene. Spenningene resulterte i sprekker og forkastninger. Noen områder ble høyere, mens andre sank.
Luperus
Luperus er en slekt av biller som tilhører familiegruppen bladbiller (Chrysomelidae). Det er kjent 97 arter.
Utseende
Små til middelsstore, avlange, blanke, gulbrune til svarte bladbiller med lange, tynne, trådformede antenner, hos denne slekten er de ofte lenger enn kroppen. Pronotum er tydelig smalere enn dekkvingene og adskilt fra disse (danner ikke en kontinuerlig kurve). De er ofte metallisk fargede, men kan også være brunlige eller rødlige. Et karakteristisk trekk er at skallet (eksoskjelettet) hos denne slekten er forholdsvis tynt og mykt.
Levevis
Både larvene og de voksne (imago) er planteetere, ofte på busker og trær. Noen av artene kan opptre i store mengder og snauspise vertsplantene i enkelte år. De voksne billene flyr godt og kan forflytte seg over betydelige avstander.
Utbredelse
Slekten forekommer i alle verdensdeler bortsett fra Antarktis.
Ole Langbråten
Ole Langbråten (født 7. juli 2003) er en norsk fotballspiller som spiller for Fredrikstad.
Bridget Franek
Bridget Franek (født 8. november 1987) er en amerikansk friidrettsutøver som konkurrerer i hinderløp. Hun representerte landet sitt under Sommer-OL 2012 i London, der hun ble nummer 14 på 3000 meter hinder.
Alpint under Vinter-OL 2006 – Slalåm menn
Slalåm for menn under Vinter-OL 2006 ble avholdt i Colle, Sestriere 25. februar 2006.
Jean-Pierre Vidal fra Frankrike var regjerende OL-mester, men hadde ikke vunnet i en verdenscupslalåm siden 2001–02 sesongen. Men Vidal var på fjerdeplass I verdenscupen i slalåm, en plass for den regjerende verdensmesteren Benjamin Raich. Italienske Giorgio Rocca ledet verdenscupen etter å ha vunnet alle fem konkurransene som hadde vært arrangert så langt i sesongen, 215 poeng foran nummer to amerikaneren Ted Ligety.
Svjatlana Kudzielitsj
Svjatlana Mikhajlawna Kudzielitsj (belarusisk: Святлана Міхайлаўна Кудзеліч, russisk: Светлана Михайловна Куделич – Svetlana Mikhajlovna Kudelitsj, født 7. mai 1987) er en belarusisk friidrettsutøver som konkurrerer i hinderløp. Hun har sølvmedalje på 3000 meter ved EM i friidrett innendørs 2015 som fremste internasjonale meritt.
Idrettskarriere
Ved Lag-EM i friidrett 2010 (Super League) i Bergen satte hun ny personlig rekord på 3000 meter, med tiden 9:16,06. Dette holdt til 5.-plass, som ga 8 poeng i lagkonkurransen. Belarus kom på 8.-plass sammenlagt i dette lag-EM. Hun deltok på 10.000 meter ved EM i friidrett 2010, der hun kom på 8.-plass med tiden 33:31,33.
I juni 2011 deltok hun ved European Challenge på 10.000 meter på Bislett stadion, der hun kom på 7.-plass. Belarus kom på 3.-plass i lagkonkurransen, som ble vunnet av Italia. Hun løp også 3000 meter ved Lag-EM i friidrett 2011 (Super League), der hun kom på 6.-plass med ny personlig rekord på 9:00,06.
I februar 2013 deltok hun ved det belarusiske mesterskapet innendørs, der hun kom på 2.-plass på 1500 meter, bak Natallia Karieva. Hun kom også på 2.-plass på 3000 meter hinder ved Zhukovskiy Meeting i Russland i juni. Belarus deltok også i Super League ved Lag-EM i friidrett 2013, der Kudzelich løp 3000 meter hinder. Denne gangen kom hun på 7.-plass, og Belarus kom på kom denne gangen på 10.-plass, og rykket dermed ned til First League ved Lag-EM i friidrett 2014, sammen med Hellas og Norge. Ved det belarusiske mesterskapet utendørs kom hun på 2.-plass på 3000 meter hinder, bak Nastassia Puzakova.
Ved EM i friidrett 2014 endte hun på 4.-plass på 3000 meter hinder, der hun løp inn til ny personlig rekord på 9:30,99. Hun deltok også ved Verdenscupen i friidrett 2014 i Marrakech, der hun representerte Europa, og her kom hun på 4.-plass på 3000 meter hinder. Hun kom på 2.-plass på 3000 meter hinder ved World Challenge Meeting i Berlin, og 6.-plass ved Golden Spike.
Hun kom på 2.-plass på 3000 meter ved EM i friidrett innendørs 2015 i Praha, 0,4 sekunder bak russiske Yelena Korobkina.
Ekstraordinær bortføring
Ekstraordinær bortføring (irregulær-/ekstraordinær bortføring/utlevering, engelsk: rendition) er bortføring og utenomrettslig transportering av en person, fra en nasjon til en annen ofte med formål å omgå involverte nasjoners egne lovfestede rettigheter for den bortførte personen. Annet begrep som også brukes, men som er knyttet til handlingene som er foranlediget av den ekstraordinære bortføringen er Torture by proxy, hvor «proxy» benevner den som opptrer på vegne av den som ønsker torturen utført.
Ekstraordinær bortføring er i utstrakt bruk i forbindelse med USA sin bortføring og uttransportering av personer mistenkt for terrorisme, både fra steder hvor de er involvert i aktiv krigføring og i stater som samarbeider med dem. Personer som blir bortført holdes på et antall forskjellige lokasjoner, men hovedsakelig utenfor USA. Gjennomgående synes det som om de blir aktivt hindret fra å få hjelp fra eget lands private og statlige juridiske system og fra tilsvarende juridiske system i USA.
Det ble i 26. april 2006 publisert en liste over et stort antall land som på ett eller annet tidspunkt har vært involvert i slike ekstraordinære bortføringer, enten ved selv å ha vært aktive eller tillatt slike aktiviteter.
Avisen Aftenbladet startet i 2005 å skrive om landingene av CIA-fly på Sola til CIA-fly på Sola, hvor de mellomlandet med fanger som ble transportert til og fra fengsler i Romania og Polen. De har også fotografert og identifisert, og senere også publisert bilder av et av flyene som er brukt. Det er et Casa CN235-300M som bærer registreringsnummeret N196D. Flyet ble fotografert under en mellomlanding på Stavanger lufthavn i 2007. Dette flyet er eid av Devon Holding and Leasing Inc. og Steven Express Leasing som holder til i Tenneesse. Flyet er så kontraktert til Aero Contractors Ltd. som holder til i Nord-Carolina. En rekke amerikanske aviser har utpekt dette selskapet og også de to eierselskapene som dekkselskaper for CIA. I tillegg til dette flyet er det kjent at selskapet operer to andre tilsvarende fly med kjennetegnene N168D og N187D.
Slike fangefly får ikke lande i Europa har Europaparlamentet slått fast. Hvorvidt dette forbudet også gjelder i Norge er uklart.